EkBass/fiwiki-20250220-pages-articles huggingface dataset:
Elyne Mitchell

Sibyl Elyne Keith Mitchell, o.s. Chauvel (30. joulukuuta 1913 Melbourne, Victoria, Australia – 4. maaliskuuta 2002 Corryong, Victoria, Australia) oli australialainen kirjailija Melbournessa syntynyt Mitchell muutti perheensä mukana ennen ensimmäistä maailmansotaa Eurooppaan. Hänen isänsä oli kenraali Harry Chauvel. Avioiduttuaan Tom Mitchellin kanssa Elyne Mitchell opetteli hiihtämään ja voitti 1938 Kanadan syöksylaskumestaruuden. Esikoisteoksessaan Australia's Alps (1942) Mitchell kertoo retkistään miehensä kanssa vuoristomaisemissa. Mitchell tunnetuimpia teoksia on lastenkirjasarja, jonka aloitti The Silver Brumby (1958, suom. Thowra, hopeaharja ). Hän ryhtyi kirjoittamaan sitä, kun tytär halusi kiinnostavampia kirjoja. Useat kustantajat hylkäsivät sen, mutta ilmestyttyään se oli myyntimenestys. Sarjan viimeinen teos ilmestyi 1999. Muita hänen kirjojaan ovat Australian ratsuväestä Australian Light Horsesta kertova kirja, omaelämäkerta, aikuisten romaanit, Australian Alpeista kertova kirja sekä ympäristökysymyksiä käsittelevät kirjat. Mitchellin ainoa suomennettu teos, lastenkirja Thowra, hopeaharja sai Children's Book Council of Australian vuotuisessa palkintojenjaossa 1959 kiitokset ("highly commended"). Kirjan pohjalta on tehty elokuva Hopeaori (1993), jonka on ohjannut John Tatoulis. ==Palkinnot ja tunnustukset== * Order of Australian mitali 1990 ==Suomennetut teokset== * Thowra, hopeaharja (The Silver Brumby, 1958), suom. Pirkko Talvio. Otava, 1982 ISBN 951-1-06711-7 Sarja: Otavan nuortenkirjoja. == Lähteet == Luokka:Australialaiset kirjailijat Luokka:Vuonna 1913 syntyneet Luokka:Vuonna 2002 kuolleet
Digitaaliset osaamismerkit

Digitaaliset osaamismerkit on otettu käyttöön eri tavoin saavutetun osaamisen tunnistamisen ja tunnustamisen välineenä. Avointen osaamismerkkien (Digital Open Badges) suosio ja käyttöönotto on kasvussa. Suosio on lähtenyt liikkeelle Amerikasta ja on juurtunut hiljalleen Eurooppaan. Osaamismerkit ovat saaneet alkunsa osana massiivisia verkkokursseja (MOOC) ja tulevaisuudessa nähdäänkin niiden kulkevan toisiaan tukien. Kyseessä on digitaalinen merkki, joka visuaalisesti osoittaa henkilön osaamista. Osaamismerkki koostuu tunnistekuvasta ja siihen liitetystä tietosisällöstä, josta selviää merkin nimi, myöntäjän tiedot, osaamiskriteerit sekä osaamiskuvaukseen vaadittavat todisteet (kuvakaappaus, verkkolinkki, verkko- asiakirja). Merkin saaja kerää osaamisellaan ansaitsemansa osaamismerkit omaan merkkireppuunsa (Mozilla Backpack). Merkkien käytöstä ja julkisesta jakamisesta päättää merkin saaja itse. Merkit voi linkittää osaksi omaa ansioluetteloa tai sosiaalisen median sivustolle kuten LinkedIn, Facebook, Kyvyt. tai Twitter. Merkkejä voidaan jo nyt jakaa myös eräissä suljetuissa verkko-oppimisympäristöissä kuten Moodlessa ja visualisoida siten esimerkiksi opintojen edistymistä. (Brauer & Ruhalahti, 2014) Osaamismerkkien myöntäminen Suomessa on vielä uutta. Merkeillä voidaan helposti dokumentoida osallistumista erilaisiin yksittäisiin koulutustapahtumiin todistusten sijaan, jolloin kaikki koulutukseen osallistuneet saavat merkin automaattisesti. Nämä merkit kuitenkin kertovat vain mihin tilaisuuteen saaja on osallistunut, mutteivät vielä kuvaa, millaista osaamista merkin saajalla on. Merkkejä voidaan myöntää vaihtoehtoisesti hakemukseen perustuen, jolloin osaamisen näyttäminen osaamiskriteerien mukaisesti, auttaa hakijaa arvioimaan omaa suoritustaan, ja hahmottamaan omaa osaamistaan kokonaisuutena. Osaamiskriteerit kertovat merkin tarkastelijoille selvästi millaista osaamista merkin saajalla on. (Brauer & Ruhalahti, 2014) Oppiminen Online on pelillistetty osaamisen kehittämisohjelma opetushenkilöstölle. Osaamismerkkejä laajemmin oppimisprosessissa hyödyntävää mallia (Brauer, Siklander, & Ruhalahti, 2017) kutsutaan osaamismerkein ohjautuvaksi oppimiseksi (Digital Open Badge-driven Learning). == Lähteet == * Bowen, K. (n.d). Open Badge Anatomy. * http://classhack.com/post/45364649211/open-badge-anatomy-updated * Brauer, S., Siklander, P. & Ruhalahti, S. (2017). Motivation in digital open badge-driven learning in vocational teacher education. Ammattikasvatuksen Aikakauskirja, 19(3), 7–23. * Brauer, S. & Ruhalahti, S. (2014). Osoita osaamisesi osaamismerkein. Teoksessa A-M. Korhonen & S. Ruhalahti (toim.): Oppimisen digiagentit. HAMK julkaisut,87-92. == Aiheesta muualla == * Tutustu ohjelman merkkeihin. Luokka:Opetusmenetelmät Luokka:World Wide Web
Ollie (laulaja)

Ollie (oikealta nimeltään Olli-Matti Kalliosaari, s. Pietarsaari) on suomalainen laulaja-lauluntekijä. Hän on julkaissut kaksi albumia, jotka kummatkin on noussut albumilistan top-10:een. Ollie on uransa alusta levyttänyt M-Eazy Music -levy-yhtiölle. Aluksi yhtiö teki yhteistyötä Universal Musicin kanssa, myöhemmin Sony Musicin. Ollien esikoissingle ”Ongelma” julkaistiin alkuvuodesta 2016 ja se on striimannut platinaa. Ollien kappaleita on striimattu Spotifyssa noin 30 miljoonaa kertaa. Esikoialbumi Villi sydän on ylittänyt striimeissä kultalevyyn oikeuttavan rajan ja se nousi korkeimmillaan yhdeksänneksi Suomen virallisella albumilistalla. Toinen albumi Laulut pimeän jälkeen nousi heti julkaisunsa jälkeen viikolla 11/2021 Suomen virallisen albumilistan kahdeksannelle sijalle. Ollie on tullut tutuksi myös Facebookissa julkaistuista mash-up-videoistaan. Syyskuussa 2017 hän julkaisi videon, jolla lauloi suomalaisia pop- ja rock-kappaleita Luis Fonsin ”Despacito”-hitin päälle. Video nousi nopeasti yhdeksi vuoden isoimmista viraalihiteistä ja sitä on katsottu jo yli miljoona kertaa. Yhteensä Ollien mash-up-videoita on katsottu yli kaksi miljoonaa kertaa. Ollie on ollut ehdolla Emma-gaalassa kategorioissa vuoden tulokas (2018) ja vuoden iskelmä (2021). == Diskografia == === Albumit === Nimi Julkaisutiedot Lista Myynti Albumilista Villi sydän *Julkaistu: 19. lokakuuta 2018 *Formaatti: digitaalinen *Levy-yhtiö: Universal Music & M-Eazy Music 9 kultaa Laulut pimeän jälkeen *Julkaistu: 12. maaliskuuta 2021 *Formaatti: digitaalinen *Levy-yhtiö: Sony Music & M-Eazy Music 8 === Singlet === Nimi Vuosi Listasijoitukset Albumi Single- lista Radio- lista ”Ongelma” 2016 12 30 Villi sydän ”Soita mua” – – ”Terkkui exille” 2017 – – ”Haluun enemmän” – – ”Sä et oo sä” – – ”Valot” 2018 – – ”Vaan me” – – ”Lumihiutaleet” – – ”Täällä palaa valo” 2019 – – Laulut pimeän jälkeen ”Ainakin mä rakastin” 2020 – – ”Naimisiin” – – ”Älä riko mua enää” – – ”Aavikolla” – – ”Vesper” 2021 – – ”Kaksi sydäntä” 2022 – – ”Kapinallinen” – – ”Teeskennellään” 2023 – – ”Hellettä” – – ”Jumalat” 2024 – – ”Salaisuus” Videot * 2016 Ongelma * 2016 Soita Mua * 2019 Täällä palaa valo Cover Versiot (ja muut Videot) * Love Yourself (Justin Bieber) * Puhu äänellä jonka kuulen (Happoradio) * 2017 Ollie vs Robin - Hula Hula (Mash Up) * 2019 Ollie feat. Irina - Iskelmä Mash-up == Lähteet == Luokka:Suomalaiset laulaja-lauluntekijät Luokka:Elävät henkilöt Luokka:Vuonna 1994 syntyneet
Salainen

Salainen () on kulmakunta ja entinen koulupiiri Salon kaupungissa Varsinais- Suomessa. Salainen oli Halikon kunnan itäistä reuna-aluetta, joka kuuluu Joensuun kartanon entisiin maihin. Salainen on pääasiassa peltomaata. Valtatie 1 halkoo Salaisten aluetta. Halikon kirkonkylän läpi virtaava Salitunoja saa alkunsa Salaisissa. Kulmakunnassa sijaitsee Pinetta-tuotteen tehdas sekä Salakallion leirintäalue. Salaisten pohjoisosassa sijaitsee Somerojan uhrilähde, jonka vettä pidettiin ennen vanhaan parantavana. Salaisiin oli katsottu koulun paikkaa jo 1900-luvun alussa, mutta se päätettiinkin rakentaa Pajulaan. Pajula liitettiin kasvavaan Salon kauppalaan vuonna 1932, jolloin Halikossa syntyi tarve uudelle kansakoululle. Salaisten kansakoulu aloitti toimintansa syksyllä 1932 Hossian tilan rakennuksissa ja oma koulurakennus valmistui vuonna 1937. Kansakoulu lopetti toimintansa oppilaspulan vuoksi vuonna 1969. ==Lähteet== Luokka:Halikko Luokka:Suomen kulmakunnat
Matasaari

Matasaari on saari Espoossa Soukan kaupunginosan itäisimmässä osassa. Matasaari sijaitsee Ryssjeholmsfjärdenin merialueen länsiosassa. Mantereesta sen erottaa kapea vesiväylä ja se on yhdistetty mantereeseen sillalla. Saaren pinta-ala on noin 3,5 hehtaaria. Merialueen muista saarista Ryssjeholmen ja Pirisaari sijaitsevat noin 1–2 kilometriä Matasaaresta koilliseen. Granholmen puolestaan sijaitsee puolentoistasataa metriä Matasaaresta koilliseen. Suinonsalmi, joka erottaa Soukan Suvisaaristosta, sijaitsee kolmisensataa metriä Matasaaresta eteläkaakkoon, ja sen kautta on vesiliikenneyhteys Moisöfjärdenin merialueelle. Alueen lahdet ovat matalia, ruovikkoisia kosteikkoja ja myös Matasaaren rannat ovat suurelta osin ruovikoituneet, rantakallioita on jonkin verran. Hanikan luontopolku sijaitsee Matasaaren lounaispuolella. Mataskärstiftelsen osti Matasaaren 1968 ja sinne rakennettiin leirikeskus. Saarella oli ennestään koulurakennus, jonka historia alkaa 1890-luvulta. Uusi majoitustila rakennettiin 1970-luvulla. Matasaaressa sijaitsee myös keväällä 1993 vihitty kappeli. Mataskärsstiftelsen möi Matasaaren vuonna 2021 ja samalla kappelirakennus muutettiin tavalliseksi rakennukseksi. == Lähteet == == Aiheesta muualla == *Tiedostopalvelu.maanmittauslaitos.fi *Matasaari, Uusimaa, Finland — Sunrise, Sunset and Daylength Luokka:Espoon saaret Luokka:Soukka
Viorica Dăncilă

Vasilica Viorica Dăncilă (s. 16. joulukuuta 1963 Roșiorii de Vede, Romania) on romanialainen poliitikko, joka valittiin tammikuussa 2018 maan ensimmäiseksi naispuoliseksi pääministeriksi. Euroopan parlamentin jäsenenä hän toimi 2009–2018. == Nuoruus, opiskelu ja työura == Dăncilă syntyi vuonna 1963 eteläisessä Teleormanin piirikunnassa Roșiorii de Veden kaupungissa. Hän valmistui 1988 Ploieștin Öljy- ja kaasuyliopistosta. Hän toimi 1989–1997 opettajana Videlessä. Dăncilă työskenteli 1998–2009 romanialaisessa öljy-yhtiö Petromissa tuotannon valvontaan liittyvissä tehtävissä. Maisteriksi hän valmistui 2006 Bukarestin Politiikan tutkimuksen ja julkishallinnon kansallisyliopistosta. == Poliittinen ura == Dăncilă liittyi 1996 sosiaalidemokraattisen puolueeseen (PSD). Hän toimi 2000–2003 PSD:n Videlen naisten järjestön puheenjohtajana ja istui 2004–2008 Videlen kunnanvaltuustossa. Teleormanin piirikunnanvaltuustossa Dăncilă oli 2008–2009. Hänestä tuli europarlamentaarikko 21. tammikuuta 2009, kun Titus Corlățean ja Cătălin Nechifor siirtyivät Euroopan parlamentista Romanian parlamenttiin. Dăncilă valittiin jatkokaudelle vuoden 2009 eurovaaleissa. Dăncilă toimi 2010–2014 PSD:n naisten järjestön varapuheenjohtajana ja 2014–2015 virkaatekevänä puheenjohtajana. Vuonna 2015 hänestä tuli virallinen puheenjohtaja. Eurovaaleissa 2014 Dăncilă valittiin toistamiseen europarlamenttiin. Dăncilă nimettiin tammikuussa 2018 Romanian ensimmäiseksi naispuoliseksi pääministeriksi Mihai Tudosen eron jälkeen. Hän on Romanian kolmas pääministeri seitsemän kuukauden sisään. Dăncilăa pidetään PSD:n puoluejohtajan Liviu Dragnean liittolaisena, joka ei itse voi asettua pääministeriksi vaalirikkomusten takia. Dăncilă on luvannut vähentää byrokratiaa, nostaa palkkoja ja rakentaa tuhansia kilometrejä uusia valtateitä ja rautateitä. Dăncilăn hallitus kaatui lokakuussa 2019 luottamuslauseäänestyksessä. Dăncilă asettui ehdokkaaksi presidentivaalissa syksyllä 2019. Toisella kierroksella hänellä on vastassaan presidentti Klaus Johannis, jonka odotetaan voittavan vaalin. Johannis valittiinkin toiselle kaudelle yli 60% ääniosuudella presidentinvaalien toisella kierroksella marraskuussa 2019. == Lähteet == == Aiheesta muualla == * Luokka:Romanian pääministerit Luokka:Romanialaiset europarlamentaarikot Luokka:Vuonna 1963 syntyneet Luokka:Elävät henkilöt
Koppi ja kova luu

Koppi ja kova luu on kuvanveistäjä Sakari Peltolan humoristinen taideteos, joka sijaitsee Turun ylioppilaskylän kupeessa suositun kuntoilureitin varrella. Nimensä mukaisesti veistos koostuu koirankopista ja luusta. Koppi ja kova luu on valmistunut jo vuonna 2003, mutta se on etsinyt paikkaansa Turkua ennen Loimaalta, Karkkilasta ja Helsingistä Alppilan puistosta. Kivistä teosta saa koskettaa, sen päälle voi kiivetä ja sitä vasten voi tehdä vaikka lihaskuntoliikkeitä. Tämän takia sitä on nimitety käyttötaideteokseksi. Koppi ja kova luu oli osa Turun kulttuuripääkaupunkivuoden Kulttuurikuntoilun keskuspuisto -hanketta. Teos paljastettiin vuonna 2011. Hankkeen ajatuksena oli käyttää taidetta liikunnan innoittajana, yhdistää käytettävyys ja luova työ. Hankkeeseen liittyen julkistettiin aiemmin kuvataiteilija Oona Tikkaojan Piiloleikki -teos ja Eero Merimaan Joitakin teknokukkasia. == Lähteet == Luokka:Turun patsaat ja veistokset Luokka:Nummi (Turku)
Kaikki mitä rakastin

”Kaikki mitä rakastin” on suomalaisen laulaja-lauluntekijä Leon kappale, joka julkaistiin singlenä 1. syyskuuta 2017. Kappale on viides singlejulkaisu Leon debyyttialbumilta, ja sen on säveltänyt ja sanoittanut Leo yhdessä tuottaja Aki Sihvosen kanssa. Leon mukaan kappale sai alkunsa, kun ”olin tosi maassa ja hukassa itseni kanssa. Tää on sellanen biisi joka vaan tuli ja teksti oli samantien siinä”. Leo soitti kappaleen Sihvoselle albumin olessa jo valmis, mutta yhdessä he kuitenkin päättivät lisätä sen levylle viime hetkellä. ”Kaikki mitä rakastin” nousi parhaimillaan Suomen radiosoittolistan sijalle 14 ja striimauslistan sijalle 45. Toukokuussa 2018 kappale striimasi kultaa. Kappaleeseen kuvattiin myös musiikkivideo, jonka ohjasi Ville Juurikkala. Videon idea oli ollut Juurikkalalla jo useita vuosia, mutta hän ei ollut vielä löytänyt sopivaa artistin ja kappaleen yhdistelmää jossa toteuttaa sitä. Video kuvattiin yhdellä otolla, jota varten Leo juoksi kymmenen kilometriä, ennen kuin Juurikkalan mielestä ”se tuska alkoi näyttää edes sinne päin oikealta miten mä olin aikanaan oman päänsisäinen tuskani kokenut”. == Kappaleet == # Kaikki mitä rakastin – 03:50 == Listasijoitukset == Lista Paras sijoitus Suomen virallinen singlelista – Suomen virallinen latauslista – Radiosoittolista 14 Striimatuimmat 45 == Lähteet == Luokka:Vuoden 2017 kappaleet Luokka:Leon kappaleet
Triadimenoli

Triadimenoli (C14H18N3ClO2) on triatsolijohdannaisiin kuuluva orgaaninen yhdiste. Yhdistettä voidaan käyttää maataloudessa fungisidina. ==Ominaisuudet== Huoneenlämmössä triadimenoli on väritöntä kiteistä ainetta. Yhdiste liukenee erittäin niukasti veteen ja paremmin muun muassa etanoliin, ketoneihin, dikloorimetaaniin ja ksyleeniin. Triadimenolin fungisidiset ominaisuudet perustuvat siihen, että se estää sienten tarvitsemien ergosterolien biosynteesin. Triadimenoli on triadimefonin aineenvaihduntatuote ja sitä muodostuu kasveissa triadimefonista. ==Valmistus ja käyttö== Triadimenolia valmistetaan pelkistämällä triadimefonia alumiini- isopropoksidilla. Triadimenolia käytetään torjumaan muun muassa ruostesieniä ja homeita muun muassa vilja-, kasvis-, hedelmä- ja tupakkaviljelmillä. Yhdiste levitetään jauheena tai liuoksena ja sitä voidaan myös käyttää siementen päällystämiseen. Triadimenoli on hyväksytty käytettäväksi muun muassa Euroopan unionin alueella. ==Lähteet== Luokka:Sienentorjuntamyrkyt
Antti Lamminen

Antti Lamminen (s. 9. maaliskuuta 1982 Ulvila) on entinen suomalainen jalkapalloilija. Hän oli pelipaikaltaan keskikenttäpelaaja ja hyökkääjä. Lamminen pelasi Veikkausliigaa kasvattajaseurassaan FC Jazzissa kaudella 2003 kaksi ottelua. Vuonna 2005 Lamminen edusti PoPaa 2-divisioonassa 8 ottelun verran ja teki kaksi maalia. Luokka:Suomalaiset jalkapalloilijat Luokka:Vuonna 1982 syntyneet Luokka:Elävät henkilöt
Suomen saamelaisnuoret

Suomen Saamelaisnuoret ry (lyh. SSN, pohjoissaameksi Suoma Sámi Nuorat rs) on vuonna 1991 perustettu saamelaisnuorten edunvalvontajärjestö. Yhdistyksen toiminnan tavoitteena on vahvistaa saamelaisnuorten saamelaista identiteettiä ja lisätä heidän tietoisuuttaan saamelaiskulttuurista. Yhdistys pyrkii lisäämään saamelaisnuorten yhteydenpitoa, parantamaan saamen kielten asemaa ja nostamaan saamelaisen kulttuurin arvostusta. Yhdistyksen keskeisimmät toiminnot ovat erilaiset koulutukset, hankkeet, tapahtumat ja poliittinen lobbaaminen saamelaisnuoria koskevissa asioissa. SSN:n kotipaikkakunta on Utsjoki, toiminta-alue on koko Suomi ja ensisijainen kohderyhmä ovat Suomessa asuvat saamelaisnuoret. Sillä oli vuonna 2022 noin 130 jäsentä. == Lähteet == == Aiheesta muualla == *Suomen Saamelaisnuoret ry Facebook:ssa *Suomen Saamelaisnuoret ry:n kotisivu internetin arkistossa Luokka:Suomalaiset saamelaisten järjestöt Luokka:Suomalaiset nuorisojärjestöt Luokka:Suomalaiset kulttuurijärjestöt
Emma Johansson (suunnistaja)

Emma Johansson (s. 7. lokakuuta 1981 Kristinehamn) on ruotsalainen suunnistuksen maailmanmestari. Hän oli voittamassa viestikultaa Ruotsin naisten joukkueessa Tarton maailmanmestaruuskilpailuissa 2017. Invernessin maailmanmestaruuskilpailuissa 2015 hän saavutti pronssin naisten viestijoukkueessa ja henkilökohtaisella keskimatkalla. Suunnistuksen EM- kilpailuissa hän on saavuttanut yhden hopean viestistä 2016, Seuratasolla hän edustaa Domnarvets GoIFia. Hän on voittanut Domnarvetsin joukkueessa Venlojen viestin kahdesti 2008 ja 2011. Suunnistuksen maailmancupin osakilpailussa Johansson on ollut parhaimmillaan kolme kertaa kolmas. Hän on myös erikoispitkän matkan Ruotsin mestari kahdesti vuosilta 2011 ja 2012. == Lähteet == * http://runners.worldofo.com/emmajohansson.html Luokka:Ruotsalaiset suunnistajat Luokka:Vuonna 1981 syntyneet Luokka:Elävät henkilöt
Väärätähti

Väärätähti on Erin Hunterin kirjoittamissa Soturikissat-kirjasarjan kirjoissa esiintyvä hahmo. Väärätähti Väri Ruskea Silmien väri Vihreät Emo Sadekukka Isä Simpukkasydän Sisarukset Tammisydän Kumppani Pajutuuli Pennut Hopeavirta(kuollut), Särkipentu(kuollut), Pajupentu(kuollut) Klaani Jokiklaani Lojaalius Jokiklaani, Tähtiklaani, Raetähti Ensiesiintyminen Villiin luontoon (engl. Into the wild) == Elämä == === Syntymä === Väärätähti syntyi lehtisateen aikaan, valtavassa myrskyssä. Sadekukka (Väärätähden emo) synnytti pennut muista kuningattarista poikkeavasti puunrungon suojissa myrskyltä. Väärätähden alkuperäinen nimi oli Myrskypentu, jonka hän sai myrskyn mukaan, jossa syntyi. Ollessaan viiden kuun ikäinen, Väärätähti, silloinen Myrskypentu, tippui jokeen aurinkokiviltä, ja mursi leukaluunsa Väärätähden lupaus; Arthouse 2016; s. 48. Tämän johdosta Sadekukka vaihtaa Myrskypennun Vääräpennuksi, ja hylkää pentunsa. Tästä onnettomuudesta johtuen Väärätähdestä tehtiin oppilas myöhään. === Oppilasaika === Väärätähdestä tehtiin oppilas, kun hän pelasti klaanitoverinsa Okrahännän pennut Harmaapennun ja Pajupennun haikaralta. Tästä katkeroitui monta oppilasta, kuten Kuoriaistassu, sillä tämä oli ollut auttamassa haikaran lopullisessa häädössä. Väärätassu sai mestarikseen Setrikarvan, koska tämä oli epäillyt Väärätähden uskollisuutta klaanilleen kaikista eniten. Väärätähden oppilasaikana tämän emo Sadekukka kuoli. === Soturina ja varapäällikkönä === Kun Väärätähdestä tehtiin vihdoin soturi, hänen tavallinen soturiaikansa ei ehtinyt kestää kovinkaan kauan, sillä hänen isänsä Simpukkasydän luopui varapäällikkyydestä ja Raetähti valitsi uudeksi varapäälliköksi Väärätähden, silloisen Vääräleuan. Soturina Väärätähti valitsi kumppanikseen Pajutuulen. === Päällikkönä === Väärätähdestä tuli päällikkö, kun Raetähti menehtyi. Väärätähti kuoli viheryskään kirjassa Vaarallinen polku. == Lähteet == * Väärätähden lupaus; Arthouse 2016 === Viitteet === Luokka:Soturikissat
Matkan varrelta

Matkan varrelta (1985) on Maarit Nissilän kubistinen pronssiveistos Vähäheikkilässä. Kaksi hahmoa istuu penkillä: heistä on vaikea tietää, ovatko he juuri kohdanneet, vai kenties jo lähtemässä eri suuntiin. Teos sijaitsee osoitteessa Kupittaankatu 146 Osuuspankin palvelupisteen edustalla ja onkin Osuuspankin tilaama mäkitupalaisyhdistyksen aloitteesta. Teos viittaa taiteilijan mukaan paikan historiaan, sillä mäkitupalaisten asuttamalla alueella on aiemmin ollut majatalotoimintaa. Siellä ihmiset ovat kohdanneet kukin reiteillään omiin päämääriinsä. Symboliikkaa korostaa vielä teoksen sijoittamispaikaksi valittu risteys. Matkan varrelta kertoo kohtaamisten merkityksestä arkipäivässämme. == Lähteet == Luokka:Turun patsaat ja veistokset Luokka:Kubismi
Nadija Volynska

Nadija Volynska (; s. 18. huhtikuuta 1984 Lviv, Ukrainan SNT) on ukrainalainen suunnistaja. Volynska on saavuttanut sprintin hopeaa Invernessin MM- kilpailuissa 2015. Samoissa kilpailuissa hän oli keskimatkan kuudes ja pitkän matkan yhdeksäs. EM-kilpailuissa hänellä on kaksi hopeaa sprintistä vuosilta 2014 ja 2016. Seuratasolla Volynska edustaa ruotsalaista OK Orionia. Suunnistuksen maailmancupin kokonaiskilpailuissa hän on sijoittunut kahdesti kolmanneksi vuosina 2015 ja 2016. ==Lähteet== * http://runners.worldofo.com/nadiyavolynska.html Luokka:Ukrainalaiset suunnistajat Luokka:Vuonna 1984 syntyneet Luokka:Elävät henkilöt Luokka:Elävät henkilöt
Kim Väisänen

Kim Jarkko Kristian Väisänen (s. 3. maaliskuuta 1972 Outokumpu) on suomalainen startup-sijoittaja ja yrittäjä. Väisänen on opiskellut taloustieteitä Joensuun yliopistossa. == Ura == Vuonna 1997 Väisänen perusti tietojen hävitykseen erikoistuneen yrityksen Blancco yhdessä Janne Tervon kanssa. Otsakorven säätiö palkitsi Väisäsen ja Tervon vuonna 2002 Otsakorven palkinnolla heidän henkilökohtaisesta panoksestaan ja yrittäjärohkeudestaan, minkä ansiosta Blancco kansainvälistyi nopeasti alansa edelläkävijäksi. Yritys voitti vuonna 2012 Ernst & Youngin (nykyisin EY) järjestämän valtakunnallisen Entrepreneur of the Year -kilpailun. Tieto- ja viestintätekniikan uutislehti Tietoviikko valitsi Blanccon vuoden Tivi-yritykseksi vuonna 2013. Väisänen myi Blanccon vuonna 2014 brittiläiselle Regenersis Plc RGS:lle. Outokumpulaislähtöinen Väisänen valittiin vuoden ulkopohjoiskarjalaiseksi vuonna 2016. Startup- sijoittajana toimivan Väisäsen ensimmäisiä sijoituksia oli puhelinkoppeja ja hiljaisia tiloja valmistava Framery. Framery oli Deloitten FAST 500 -listalla ja Euroopan 36. nopeimmin kasvanut yritys vuonna 2017. Väisänen on ollut voittamassa kahdesti tasavallan presidentin kansainvälistymispalkintoa, vuonna 2012 Blanccon toimitusjohtajana ja 2017 Frameryn hallituksen puheenjohtajana. Frameryn hallituksen puheenjohtajuus päättyi vuonna 2018, kun Framery myytiin pääomasijoitusyhtiö Vaaka Partnersille. Hallitusammattilaisena Väisänen oli vuonna 2022 Ajatuspaja Liberan hallituksen puheenjohtaja ja FIBANin hallituksen varapuheenjohtaja. Hän on myös asuntosijoittamiseen erikoistuneen Asuntosalkku Suomi Oy:n hallituksen jäsen. Väisänen on kirjoittanut kolumneja useaan eri mediaan ja julkaisi vuonna 2018 ensimmäisen tietokirjansa Väärää vientiä (Alma Talent), jossa hän kävi läpi monipuolisesti vientiyritysten sudenkuoppia. Suomalainen yksityisten enkelisijoittajien voittoa tavoittelematon yhdistys Finnish Business Angel Network eli FiBAN palkitsi Väisäsen vuoden suomalaisena bisnesenkelinä vuonna 2017. === Tositelevisio === Väisänen oli yksi viidestä bisnesenkelistä Rabbit Films Oy:n tuottamassa tositelevisiosarjassa Leijonan luola, jota esitettiin Suomessa Nelosella, Jimillä ja Ruutu -nettitelevisiossa vuonna 2018. Väisänen palasi ohjelman uudistettuun versioon Leijonan luola Suomi, jota esitettiin kahdeksan jaksoa syksyllä 2023. == Yksityiselämä == Väisänen on naimisissa ja hänellä on kolme lasta. ==Teokset== *Väisänen, Kim: Väärää vientiä. Alma Talent 2018. ISBN 978-952-14-3383-2 *Väisänen, Kim: Väärää yrittämistä. Alma Talent 2019. ISBN 978-952-14-3662-8 *Väisänen, Kim & Jääskeläinen, Janne K. & Kortesuo, Katleena: Exit-opas yrittäjälle : Näin trimmaat firmasi myyntikuntoon. Alma Talent 2020. ISBN 978-952-14-4177-6 *Väisänen, Kim: Huippumyyjät. Alma Talent 2021. ISBN 978-952-14-4504-0 == Lähteet == Luokka:Vuonna 1972 syntyneet Luokka:Elävät henkilöt Luokka:Suomalaiset yrittäjät
General Knas

General Knas, oikealta nimeltään Ivan Olausson Klatil (syntynyt 31. maaliskuuta 1978)Sveriges befolkning 1980, CD-ROM, Version 1.00, Riksarkivet (2011)., on ruotsalainen reggaemuusikko, joka tunnetaan synkästä laulutyylistään. Hän on jäsenenä yhtyeessä Svenska Akademien. == Nuoruus ja Svenska Akademien == General Knas syntyi 1978 ja kasvoi Warmehollassa Svalövsin kunnassa Skånessa. Hän on myös asunut Hörbyssä. Lukioikäisenä hän muutti Landskronaan, jossa hän päätyi samalle luokalle Carl-Martin Vikingssonin kanssa. Vikingsson ja Simon Vikokel perustivat bändin Svenska Akademien nimillä Sture Allén den yngre och Don Cho. General Knas liittyi mukaan ryhmään kolmanneksi jäseneksi ja ohjasi ryhmän enemmän kohti reggaeta ja dancehallia.Trio julkaisi vuonna 2001 debyytti-EP:n Snapphaneklanen.. Lokakuussa 2009 ryhmä ilmoitti verkkosivuillaan, että he lopettavat, mutta vuonna 2013 he kiersivät kymmenkunta eri paikkakuntaa Ruotsissa. == Sooloura == General Knas julkaisi ensimmäisen soololevynsä vuonna 2006 nimeltään Äntligen har rika människor fått det bättre. Levyn tuottajina oli muun muassa Kapten Röd ja Partillo. Charmörerna presenterar General Knas med Vänner julkaistiin vuonna 2009. Levy oli aikaisempaa enemmän dancehall-tyyliä. Levyllä on runsaasti vierailevia artisteja, kuten Syster Sol, Titti Tång ja Kapten Röd. General Knasin kolmas albumi, Kärlek och Revolt!, julkaistiin elokuussa 2011. Lars på Bas on osallistunut musiikin tekemiseen ja levyn on tuottanut Mowgli. Elokuussa 2011 General Knas päätyi sanomalehtien etusivulle, kun hän uuden singlensä 12/12 lehdistötiedoteen kanssa lähetti pussillisen hampunsiemeniä Dagens Nyheterin kulttuuritoimitukseen. General Knasin neljäs soololevy, Folkets Röst julkaistiin syyskuussa 2014. Sen tuottivat Kap10 (Kapten Röd), Partillo, One Drop ja Lancealot. Vierailevia artisteina ovat Kapten Röd, AKI, Vic Vem ja Ras Daniel. == Diskografia == === Svenska Akademien kanssa === * 2001 – Snapphaneklanen (EP) * 2002 – Med anledning av * 2004 – Tändstickor för mörkrädda * 2005 – Resa sig opp * 2007 – Gör det ändå! === Soolo === * 2006 – Äntligen har rika människor fått det bättre * 2009 – Charmörerna presenterar General Knas med Vänner * 2011 – Kärlek och Revolt! * 2014 – Folkets röst * 2016 – Dancehall == Katso myös == * Svenska Akademien == Lähteet == == Aiheesta muualla == * Svenska Akademien Luokka:Vuonna 1978 syntyneet Luokka:Elävät henkilöt
Elämän puu (valotaideteos)

Elämän puu (1960) on Turun Seudun Osuuspankin Maariankadun konttorin seinään suunniteltu 15-metrinen valotaideteos. Taiteilija Kalevi Mannisen taideteos tunnetaan turkulaisten keskuudessa myös valomäntynä ja rahapuuna. Sen toinen virallinen nimi on Siemenestä puu kasvaa. Teos päivitettiin ekologisemmaksi kiinteistössä tehdyn julkisivuremontin aikaan, nyt sen valaisemisesta huolehtivat led-valot. == Lähteet == Luokka:Turun patsaat ja veistokset Luokka:VI kaupunginosa
Hitsaajat

Hitsaajat -nimisiä veistoksia ovat: * Hitsaajat, Viljo Mäkisen veistos Turussa * Hitsaajat, Mauno Oittisen veistos Hyvinkäällä
Suomen Jätskiauto

Suomen Jätskiauto Oy on suomalaisomistuksessa oleva vuonna 2014 perustettu yritys. Se myy jäätelöä jäätelöautoilla. Vuoden 2018 sesonkiaikaan Suomen Jätskiauto työllisti noin 110 työntekijää. Suomen Jätskiauton toiminta perustuu franchising-yrittäjyyteen. Jäätelöä myydään vähintään neljän kappaleen pakkauksissa ja joitain erikoistuotteita, kuten mansikkakakkua ja soivaa leluautoa yksitellen. Valikoimassa on myös valmisleivonnaisia, kuten minikroisantteja. Jätskiautoissa on usein uutuuksia ja tarjouksia, jotka lukevat heidän posti- ja nettiesitteessään. Pysähdyspaikkoja on maanlaajuisesti noin 60 000 kappaletta. ==Historia== Suomen Jätskiauton toimitusjohtaja Veijo Laitinen päätti perustaa Suomen Jätskiauton Kotijäätelön lopettamisen jälkeen muiden yrittäjien kanssa vuonna 2014. Vanhoilla yrittäjillä oli Veijo Laitisen mukaan tieto siitä, miksi toiminta ei ollut kannattavaa. Suomen Jätskiauto ei esimerkiksi toimi talvisin. ==Lähteet== == Aiheesta muualla == * Suomen Jätskiauto Luokka:Suomalaiset elintarvikeyritykset Luokka:Jäätelöt Luokka:Kuopiolaiset yritykset
Muodollinen subjekti

Muodollinen subjekti on semanttisesti tyhjä lauseenjäsen, jonka olemassaolon lauseen muoto- ja intonaatiorakenne määräävät. Muodollisia subjekteja ovat esim. englannin ja ruotsin sääverbien subjektit seuraavissa kahdessa esimerkissä. It rains a lot. Det regnat mycket. Kirjakielessä suomen sääverbit eivät vaadi muodollista objektia, mutta usein lauseen alkukenttään silti sijoitetaan kohtalaisen merkityksetön NP. Seuraavassa esimerkissä lienee itsestäänselvää, ettei sisällä sada, joten sanan "ulkona" käyttämiselle lienee jokin muu motivaatio kuin puhdas semantiikka. Ulkona sataa. Luokka:Kielitiede en:Dummy pronoun
Mercedes Aráoz

Mercedes Rosalba Aráoz Fernández (s. 5. elokuuta 1961 Lima, Peru) on perulainen poliitikko ja taloustieteilijä. Hän on toiminut usaeissa ministerin tehtävissä, ja vuonna 2017 hänet valittiin Perun pääministeriksi. Aráoz on myös taloustieteen professori ja ollut Perun edustajana Latinalaisen Amerikan kehityspankissa. == Elämä ja ura == Mercedes Aráoz syntyi vuonna 1961. Hän valmistui taloustieteistä Tyynenmeren yliopistosta ja suoritti sen jälkeen maisterin ja tohtorin tutkinnot Miamin yliopistossa. Hän on tämän jälkeen toiminut Tyynenmeren yliopiston kansainvälisen polaiheisiin, jotka liittyvät poiittisen talouden apulaisprofessorina. Aráoz on erikoistunut tutkimustyössään muun muassa kauppapoliittiisiin sopimuksiin ja kilpailupolitiikkaan. Aráozin ura julkishallinnossa alkoi vuonna 2002, kun hän toimi varaulkomaankauppaministerin neuvonantajana. Alan Garcían hallituksessa 2006–2011 hän toimi useissa ministerin tehtävissä. Ensin hän oli 2006–2009 ulkomaankauppa- ja matkailuministeri, vuonna 2009 tuotantoministeri ja vuosina 2009–2010 valtiovarainministeri. Aráoz oli Perun ensimmäinen naisvaltiovarainministeri, ja hänen ansioksi lasketaan Perun tekemät vapaakauppasopimukset Yhdysvaltain, Kanadan ja Singaporen kanssa. Aráoz oli asettumassa 2011 Garcían PAP-puolueen presidenttiehdokkaaksi, mutta heikkojen kannatuslukujen takia hän vetäytyi presidenttikilvasta. Aráoz jätti tämän jälkene hetkeksi Perun ja toimi 2012–2015 edustajana Latinalaisen Amerikan kehityspankissa. Pedro Pablo Kuczynski valitsi vuonna 2016 Aráozin toiseksi varapresidenttiehdokkaakseen. Kuczynskin voitettua presidentinvaalit Aráozista tuli toinen varapresidentti. Samalla järjestyissä parlamenttivaaleissa hänet valittiin myös Perun parlamenttiin. Aráoz nousi tämän jälkeen maan pääministeriksi. Hän oli kolmas nainen virassa. == Lähteet == == Aiheesta muualla == Luokka:Perulaiset poliitikot Luokka:Perun pääministerit Luokka:Taloustieteilijät Luokka:Vuonna 1961 syntyneet Luokka:Elävät henkilöt
Visiiri (muinainen Egypti)

Visiiri (muinaisegyptiksi djat, tjat tai tjati) oli muinaisessa Egyptissä pääministeriä vastaava virkamies ja maan hallituksen johtaja. Visiirillä oli Egyptissä eniten valtaa kuninkaan jälkeen. Visiiri johti Egyptin hallituksen jokapäiväistä toimintaa ja toteutti kuninkaan linjaukset jakamalla tehtävät hallituksen osastojen kesken. Visiirin alla olivat Egyptin maatalous, talous, laki, sotavoimat, arkkitehtuuri, sisäasiat ja uskonto. Visiiri toimi myös suurten monumenttien kuten pyramidien ja temppelien valvojana sekä usein myös suunnitteli ja rakennutti ne. Visiiriltä vaadittiin hyvin monipuolista osaamista: hänellä oli oltava kirjurin koulutus sekä kirjanpitäjän, arkkitehdin, asianajajan, tuomarin, historioitsijan, maanviljelijän ja papin taidot. Hänen edellytettiin noudattavan maatin lakia, ja hän kantoikin Maat- jumalan amulettia virkatunnuksenaan. Visiirin odotettiin myös olevan rehellinen, harkitseva ja tasapuolinen tuomioissaan. Kuningas valitsi visiirin yleensä omien sukulaistensa joukosta. Usein visiiriksi nousi kuninkaan poika. Visiirit olivat kahta poikkeusta lukuun ottamatta miehiä. Uuden valtakunnan aikana 1570–1069 eaa. Ylä-Egyptillä ja Ala-Egyptillä oli kummallakin oma visiirinsä. Visiirin virka lakkautettiin sen jälkeen, kun Egyptistä oli tullut Rooman provinssi vuonna 30 eaa. Eräs tunnetuimmista visiireistä oli Imhotep (2667–2600 eaa.), joka palveli faarao Djoseria. Hän ei poikkeuksellisesti ollut kuninkaan omasta perheestä vaan omilla ansioillaan asemaansa noussut tavallinen egyptiläinen. ==Lähteet== Luokka:Muinainen Egypti
Visiiri (täsmennyssivu)

Visiiri voi viitata esimerkiksi seuraaviin: * visiiri, virkamies tai neuvonantaja islamilaisessa maailmassa * visiiri, muinaisen Egyptin pääministeri ja korkein virkamies * visiiri, autolautan ylösnostettava keulaportti * visiiri, kypärän silmäsuojus, silmikko * Visiiri, Tampereen ylioppilaslehti
FreeSki

Laskettelukeskus Freeski on talviurheilukeskus Ruokolahden Salosaaressa, neljän kilometrin päässä Rasilan keskustaajamasta ja 20 kilometrin päässä Imatran keskustasta. Se on Joutsenon Myllymäen ja Rautjärven Konka Skin ohella yksi kolmesta Etelä-Karjalan laskettelukeskuksesta. Keskuksessa on kuusi valaistua laskettelurinnettä ja kolme hissiä. Pisin rinne on noin 500 metriä pitkä ja korkeusero suurimmillaan 70 metriä. Rinteet ovat vaikeusasteeltaan erittäin helppoja, helppoja, keskivaikeita ja vaikeita. Kaksi rinteistä on muovattu lautailuun ja freestylehiihtoon sopiviksi ”streeteiksi”, joiden temppumaastoon kuuluvat reilit, boksit ja half-pipe. Freeskin ympäristössä kulkevat maastohiihtoladut, jotka yhdistyvät kunnan latuverkkoon, sekä moottorikelkkareitti. Freeskin palveluihin kuuluvat muun muassa hiihtokoulu, suksihuolto, välinevuokraus, kahvio-ravintola ja kota omien eväiden valmistukseen. Ruokolahden FreeSkin rinteisiin avautui vuonna 2019 alamäkipyöräilyyn reittejä tarjoava Saimaa Bikepark, joka on auki kesäisin. Freeski toimi aiemmin nimellä Leijonarinteet, ja se oli kannattamattona suljettuna useita vuosia 2000-luvun alussa. Vuonna 2006 keskus avattiin uudella Ruokolahti Freeski -nimellä. Sen jälkeen hiihtokeskus on kehittynyt vauhdilla ja kerännyt runsaasti vierailijoilta. == Lähteet == == Aiheesta muualla == * Viralliset verkkosivut Luokka:Suomen talviurheilukeskukset Luokka:Ruokolahden rakennukset ja rakennelmat Luokka:Ruokolahden urheilu
Hilda Heine

Hilda Heine (s. 6. huhtikuuta 1951 Jaluit, Tyynenmeren saarten huoltohallintoalue) on marshallinsaarelainen poliitikko ja pedagogi. Hänet valittiin vuonna 2016 Marshallinsaarten ensimmäiseksi naispresidentiksi. Heine oli sitä ennen toiminut muun muassa monissa saarten koulutusta kehittävissä tehtävissä ja maan opetusministerinä. Heine oli myös ensimmäinen marshallinsaarelainen, joka suoritti tohtorin tutkinnon. Tammikuussa 2024 Heine aloitti uudelleen Marshallinsaarten presidenttinä. == Nuoruus ja opiskelu == Hilda Heine syntyi Jaluitin atollilla vuonna 1951. Hänen vanhempansa olivat Bourne ja Kathy Heine. Isä toimi pastorina. Hilda kasvoi Jaluitilla ja kävi siellä peruskoulunsa. Hän muutti lukiota varten Majuroon ja sen jälkeen korkeakoulututkintoa varten Yhdysvaltoihin. Heine suoritti 1970 alemman korkeakoulututkinnon Oregonin yliopistossa ja maisterin tutkinnon Havaijin yliopistosta 1975. == Ura == === Opetustehtävissä ja -hallinnossa === Heine työskenteli valmistuttuaan Marshallinsaarilla Marshall Islands High Schoolin opettajana 1975–1980 ja opinto-ohjaajana 1980–1982. Community College of Micronesian täydennyskoulutusohjaajana Heine toimi 1982–1986, 1986–1990 College of Micronesian Majuron kampuksen hallintohenkilönä. Collegen rehtorina hän toimi 1990–1992. Heine työskenteli vuodet 1992–1995 Marshallinsaarten opetusministeriössä. Hän asui 1995–2006 Honolulussa, jossa hän oli Pacific Resources for Education and Learningin palkkalistoilla. PREL:ssä hän jatkoi 2006–2011, jolloin hän toimi Majurolla ohjelmajohtajana. Heine suoritti 2004 väitöstukimuksensa Etelä-Kalifornian yliopistoon. Hän oli ensimmäinen marshallinsaarelainen tohtori. === Ministeristä presidentiksi === Heine valittiin 2011 Marshallinsaarten parlamenttiin. Hän oli tuolloin ainoa 33-jäsenisen ainoa nainen. Heine valittiin Christopher Loeakin hallituksen opetusministeriksi. Heine valittiin uudelleen parlamenttiin vuoden 2015 vaaleissa, joissa yhteensä kolme naista sai paikan. Heine nousi tammikuussa 2016 Marshallinsaarten presidentiksi. Vain kolme viikkoa presidenttinä toimineen Casten Nemran saatua epäluottamuslauseen parlamentti valitsi Heinen tämän seuraajaksi. Heinellä ei ollut vaaleissa vastaehdokkaita. Parlamentaarikoista 24 äänesti Heinen puolesta, 6 äänesti tyhjää ja 3 oli poissa. Tammikuussa 2020 valittiin David Kabua hänen seuraajakseen Marshallinsaarten uudeksi presidentiksi. Heine valittiin uudelleen presidentiksi vuoden 2023 vaaleissa ja hän vannoi virkavalansa 3. tammikuuta 2024. == Perhe == Heine on naimisissa Thomas Kijinerin kanssa. Heillä on kolme lasta. == Lähteet == == Aiheesta muualla == Luokka:Marshallinsaarten presidentit Luokka:Opetusministerit Luokka:Vuonna 1951 syntyneet Luokka:Elävät henkilöt
Epidauros (täsmennyssivu)

Epidauros (, , ) voi viitata seuraaviin paikkoihin: == Antiikki == * Epidauros, antiikin aikainen kaupunki Argoliissa Kreikassa ** Epidauroksen Asklepieion, teatteristaan tunnettu pyhäkköalue ja arkeologinen kohde, johon nimellä Epidauros useimmiten viitataan * Epidauros, antiikin aikainen kaupunki Illyriassa, nykyinen Cavtat * Epidauros Limera eli Epidauros, antiikin aikainen kaupunki Lakoniassa Kreikassa == Nykyaika == * Epídavros, nykyinen kunta Argoliin alueyksikössä Peloponnesoksen alueella Kreikassa ** Archaía Epídavros, nykyinen kylä Epídavroksen kunnassa ** Néa Epídavros, nykyinen kylä Epídavroksen kunnassa
Fara

Fara (, ) voi viitata seuraaviin: * Fara, antiikin aikainen kaupunki Akarnaniassa * Fara, antiikin aikainen kaupunki Arkadiassa * Farai eli Fara, antiikin aikainen kaupunki Akhaiassa * Fara Olivana con Sola, kunta Pohjois- Italiassa Bergamon maakunnassa Lombardian alueella * Fara Filiorum Petri, Keski-Italiassa, Abruzzon hallinnollisella alueella Chietin maakunnassa sijaitseva kunta * Fara San Martino, Keski-Italiassa, Abruzzon hallinnollisella alueella Chietin maakunnassa sijaitseva kunta == Katso myös == * Farai, useita merkityksiä
Farai

Farai (, ) voi viitata seuraaviin: * Farai, antiikin aikainen kaupunki Akhaiassa * Farai, antiikin aikainen kaupunki Boiotiassa * Farai, antiikin aikainen kaupunki Lakoniassa * Farai, antiikin aikainen kaupunki Messeniassa, nykyisen Kalamátan paikalla == Katso myös == * Fara, useita merkityksiä
Kallipolis

Kallipolis (, ) voi viitata seuraaviin antiikin aikaisiin kaupunkeihin: * Kallipolis, kaupunki Kaariassa * Kallipolis, kaupunki Propontisen Vähän-Aasian alueella * Kallipolis, kaupunki Sikeliassa eli nykyisellä Sisilian saarella * Kallipolis, kaupunki Traakiassa Bosporoksen rannalla * Kallipolis, kaupunki Traakian Khersonesoksella * Kallion eli Kallipolis, kaupunki Aitoliassa
Miho Takagi

Miho Takagi (; s. 22. toukokuuta 1994) on japanilainen pikaluistelun olympiavoittaja. Takagi osallistui olympialaisiin ensimmäisen kerran Vancouverissa 2010. Tuolloin hän sijoittui 1 500 metrillä 23:nneksi ja 1 000 metrillä 35:nneksi sekä oli varanaisena joukkuetakaa-ajossa hopeaa saavuttaneessa Japanin joukkueessa. Pyeongchangin olympialaisissa 2018 hän voitti kultaa joukkuetakaa-ajossa sekä saavutti hopeaa 1 500 metrillä ja pronssia 1 000 metrillä. 3 000 metrillä hän oli viides. Joukkuetakaa-ajon kultamitalijoukkueeseen kuului myös hänen isosiskonsa Nana Takagi. Pekingin olympialaisissa 2022 hän voitti kultaa 1 000 metrillä ajalla 1.13,19, saavutti hopeaa 500 metrillä, 1 500 metrillä ja joukkuetakaa-ajossa sekä sijoittui kuudenneksi 3 000 metrillä. Takagi voitti matkakohtaisissa MM-kilpailuissa joukkuetakaa-ajon maailmanmestaruuden Heerenveenissä 2015, Inzellissä 2019 ja Salt Lake Cityssä 2020, jossa Japani teki maailmanennätyksen 2.50,76. Hän voitti 1 000 ja 1 500 metrin maailmanmestaruuden 2024. Hän saavutti MM-hopeaa joukkuetakaa-ajossa Kolomnassa 2016 ja Gangwonissa 2017 sekä 1 500 metrillä 2019. MM-pronssia hän sai yhteislähdössä 2016, 1 500 metrillä 2017 ja 2023, 1 500 metrillä 2020 ja 2023 sekä joukkuetakaa-ajossa 2024. Yleisluistelun MM- kilpailuissa hän saavutti kultaa Amsterdamissa 2018, hopeaa Calgaryssä 2019 ja Hamarissa 2022, pronssia Hamarissa 2017 sekä sijoittui kuudenneksi Berliinissä 2016, 11:nneksi Calgaryssä 2015 ja 12:nneksi Heerenveenissä 2014. Sprinttereiden MM-kilpailuissa hän saavutti kultaa Hamarissa 2020 ja Inzellissä 2024 sekä hopeaa Heerenveenissä 2019. Vuosina 2011–2012 hän voitti viisi juniorien maailmanmestaruutta. Takagi voitti maailmancupin kokonaiskilpailun ja 1 500 metrin cupin kaudella 2017–2018. Kaudella 2016–2017 hän sijoittui toiseksi maailmancupin kokonaiskilpailussa ja 1 000 metrin cupissa sekä kolmanneksi 1 500 metrillä. Kaudella 2018–2019 hän sijoittui toiseksi sekä 1 000 että 1 500 metrin maailmancupeissa. Kaudella 2019–2020 hän oli toinen 1 500 metrin cupissa. Kaudella 2021–2022 hän voitti 1 500 metrin cupin ja oli toinen 1 000 metrillä. Hän voitti 1 000 ja 1 500 metrin cupit kausilla 2022–2023 ja 2023–2024. == Ennätykset == Matka Aika Paikka Päivä 500 metriä 37,12 Peking 13. helmikuuta 2022 1 000 metriä 1.11,71 Salt Lake City 9. maaliskuuta 2019 1 500 metriä 1.49,83 Salt Lake City 10. maaliskuuta 2019 3 000 metriä 3.55,45 Calgary 10. joulukuuta 2021 5 000 metriä 7.00,08 Calgary 16. joulukuuta 2022 joukkuesprintti 1.24,32 Salt Lake City 19. tammikuuta 2024 joukkuetakaa-ajo 2.50,76 Salt Lake City 14. helmikuuta 2020 == Lähteet == * Saavutukset speedskatingnews.info-sivustolla === Viitteet === Luokka:Japanilaiset pikaluistelijat Luokka:Japanilaiset olympiavoittajat Luokka:Vuonna 1994 syntyneet Luokka:Elävät henkilöt
Khalkis (täsmennyssivu)

Khalkis (, ) voi viitata seuraaviin paikkoihin: * Khalkis, antiikin aikainen kaupunki Euboian saarella ** Chalkída, nykyinen kaupunki Euboian alueyksikössä Keski-Kreikan alueella * Khalkis, antiikin aikainen kaupunki Aioliissa * Khalkis eli Khalkeia, antiikin aikainen kaupunki Aitoliassa * Khalkis eli Khalkis Belos-joella, antiikin aikainen kaupunki Syyriassa
Ugly God

Royce Rodriguez (s. 19. syyskuuta 1996), taiteilijanimeltään Ugly God, on yhdysvaltalainen hip hop -artisti ja tuottaja. Rodriguez syntyi Fort Waynessa, Indianassa, mistä hän myöhemmin muutti perheineen Houstoniin, Texasiin. Hän opiskeli yliopistossa Mississipissä, mutta keskeytti koulunkäyntinsä ja perusti Little Dick Clique -yhtyeen.Genius: Ugly God Vuonna 2016 hän julkaisi esikoissinglensä, Water, jonka suosion myötä hän nousi valtavirran tietoisuuteen. Vuonna 2017 hän julkaisi ensimmäisen soolomixtapensa, The Booty Tape. Hänet valittiin vuoden 2017 XXL Freshmaniksi.YouTube: XXL - Playboi Carti, XXXTentacion, Ugly God and Madeintyo's 2017 XXL Freshman Cypher (12.7.2017) == Diskografia == Mixtapet * The Booty Tape (2017) Singlet * Water (2016) * Fuck Ugly God (2017) == Lähteet == Luokka:Yhdysvaltalaiset hip hop -artistit Luokka:Vuonna 1996 syntyneet Luokka:Elävät henkilöt
Pandosia

Pandosia () voi viitata seuraaviin: * Pandosia, antiikin aikainen kaupunki Bruttiumissa Magna Graeciassa eli Suur-Kreikassa nykyisessä Italiassa * Pandosia, antiikin aikainen kaupunki Epeiroksessa Kreikassa * Pandosia, antiikin aikainen kaupunki Lucaniassa Magna Graeciassa eli Suur-Kreikassa nykyisessä Italiassa
Posideion

Posideion ( tai ; ) tai Poseidion (, ) tai Poseideion (, ) voi viitata seuraaviin antiikin aikaisiin kaupunkeihin: * Posideion, kaupunki Euboian saarella Kreikassa * Posideion eli Poseideion, kaupunki nykyisellä Chalkidikín niemimaalla Kreikassa * Posideion, kaupunki Syyriassa * Potidaion eli Poseidion, kaupunki Karpathoksen saarella
Pteleon

Pteleon (, ) tai Pteleos (, ) voi viitata seuraaviin: == Antiikin aikana == * Pteleon, antiikin aikainen kaupunki Jooniassa * Pteleos eli Pteleon, antiikin aikainen kaupunki Eliissä Kreikassa * Pteleos eli Pteleon, antiikin aikainen kaupunki Thessaliassa Kreikassa == Nykyaikana == * Pteleós, kylä ja Almyróksen kunnan kunnallisyksikkö Magnesian alueyksikössä Thessalian alueella Kreikassa
Kosti Kivilahti

Kosti Kivilahti (15. marraskuuta 1907 Ahlainen – 11. joulukuuta 1969 Rovaniemen maalaiskunta)Kosti Kivilahden kuolinilmoitus, Kansan Tahto 17.12.1969, s. 2. oli suomalainen työväenlaulujen säveltäjä ja sanoittaja. Hän erikoistui varsinkin ajankohtaisiin kisällilauluihin, joita hän sepitti yli tuhat. Kivilahden tunnetuimpia lauluja ovat ”Taisteluun”, ”Me nousemme lailla ukkosen” ja ”Nuori taistelija”.Pekka Gronow: Laulukirja – Työväenlauluja kahdeksalta vuosikymmeneltä, s. 71–73. Tammi, Helsinki 1973. Ne on kaikki levytetty 1970-luvun alussa.Haku nimellä ”Kivilahti Kosti” Suomen äänitearkisto. Viitattu 6.3.2018. Hän on tehnyt myös eräissä levytyksissä käytetyn suomennoksen lauluun ”Uralin pihlaja”.Fenno-levytietokanta (haku sanoilla ’Kivilahti Kosti’). Viitattu 28.11.2022. Kivilahti oli armeija- aikanaan sotilasmuusikko. Hän opiskeli sotien jälkeen Sibelius-Akatemiassa musiikin teoriaa, mutta joutui keskeyttämään opintonsa ja palaamaan työelämään.Kosti Kivilahti kuollut, Kansan Tahto 16.12.1969, s. 4.Timo Tuovinen: Suomalainen työväenlaulu: Kisällilaulajien aikakausi, s. 395–396. Suomen Rauhanpuolustajat/Rosebud, Helsinki 2022. Kivilahti perusti useita työväenkuoroja ja toimi niiden johtajana ja opettajana. Ansiotyönään hän toimi varastonhoitajana ja satamatyöläisenä. Kansandemokraattiseen liikkeeseen sitoutunut Kivilahti toimi ohjelmatyöntekijänä Suomen Kansan Demokraattinen Liiton järjestöissä. Hänen on arvioitu tehneen 1950–1960-luvuilla noin 70 prosenttia Ohjelmatyön lauluista. Alkoholinkäyttönsä ja puheidensa vuoksi Kivilahti ei ollut Suomen Kommunistisen Puolueen vaikuttajien suosiossa, mutta hänellä oli tukijoita Ohjelmatyössä. Viimeksi hän oli Rovaniemen työväenyhdistyksen kuoron johtajana. Kivilahti kuoli 62-vuotiaana Muurolan sairaalassa ja hänet haudattiin Rovaniemen III hautausmaalle. Hän ei tiettävästi ollut sukua Kaarlo Kivilahdelle, joka vaikutti myös kansademokraattisen liikkeen kisällilaulutoiminnan parissa. ==Lähteet== Luokka:Suomalaiset säveltäjät Luokka:Suomalaiset sanoittajat Luokka:Suomalaiset kuoronjohtajat Luokka:SKDL:ssä vaikuttaneet henkilöt Luokka:Vuonna 1907 syntyneet Luokka:Vuonna 1969 kuolleet
Samos (täsmennyssivu)

Samos (, ) tai Sámos () voi viitata seuraaviin: * Sámos, saari Kreikassa ** Sámos, kaupunki Sámoksen saarella ** Sámos, alueyksikkö Pohjois-Egean saarten alueella ** Sámos, kunta Sámoksen alueyksikössä * Samos, antiikin aikainen kaupunki saarella nykyisen Pythagóreion paikalla * Same eli Samos, antiikin aikainen kaupunki Kefallenian (nyk. Kefaloniá) saarella * Samikon eli Samos, antiikin aikainen kaupunki Eliissä Samus * Samus Aran, videopelihahmo *Samus, sienieläimiin kuuluva suku *Samus' (kyr. Самусь), paikka Tomskin alueella, Venäjällä * Nikolaj Nikolajevitš Samus' (kyr. Николай Николаевич Самусь), venäläinen astrofyysikko * 10718 Samus', pikkuplaneetta
Antipassiivi

Antipassiivi on kielitieteessä verbin tai laajemmin lauseen pääluokka, jossa transitiiviverbin objekti poistetaan argumenttirakenteesta tai taka- alaistetaan. Objekti voidaan ilmaista adpositioilmauksella tai obliikvisijalla. Antipassiivi on tyypillinen etenkin ergatiivi--absolutiivi- kielissä, mutta sitä esiintyy myös nominatiivi--akkusatiivi-kielissä. Antipassiivi esiintyy mm. grönlannin kielessä ja baskissa. Luokka:Kielitiede
Patientti

Patientti on kielitieteessä nominin semanttinen rooli. Patienttiin kohdistuvat teon seuraukset, eli patientti muuttuu teon seurauksena. Usein patientiksi kutsutaan myös laajennetusti transitiivilauseen objektiargumenttia. Luokka:Kielitiede
Mikael Vuori

Mikael Vuori on suomalainen tubettaja. Joulukuussa 2023 hänen YouTube- kanavallaan Roponen oli 195 000 tilaajaa ja kanavalla Mikael Vuori oli 40 800 tilaajaa. Vuori on kuvannut Roponen-kanavalleen pelivideoita, erityisesti Minecraftista, Fortnitesta, Stranded Deepista ja Thief Simulatorista. Vuonna 2023 Vuori keskeytti sisällöntuottamisen omalle kanavalleen ja liittyi mukaan tuottamaan videoita Roni Bäckin luomalle Toimistopojat-kanavalle. == Ura == Vuori perusti Pelaaja616-kanavansa 30. tammikuuta 2012 ja alkoi kuvata videoita Killing Floor- ja Swat 4 -peleistä YouTubeen. Hän ei puhunut näillä videoilla. Myöhemmin hän innostui Minecraftista ja alkoi tehdä koko kanavastaan Minecraft-pelikanavaa, jolla hän alkoi puhua. Minecraftin lisäksi hän on kuvannut satunnaisesti nousussa olevia pelejä. Vuorella on myös vlogikanava Mikael Vuori, jonka hän loi 17. heinäkuuta 2014. Vlogikanavalle on aina tullut harvemmin videoita, mutta pääasiassa Vuori kuvaa kanavalle vain, jos hän lähtee jonnekin tai jos hänellä on ilmoitusasiaa. Vuoren Pelaaja616-nimi muutettiin 13. syyskuuta 2016 Roposeksi. Vuori ylitti 18. elokuuta 2017 Roponen-kanavallaan sadantuhannen tilaajan rajan. Roponen teki 6. syyskuuta 2017 sadannentuhannen tilaajan kunniaksi musiikkivideon #ROPOSENPELI. == Palkinnot ja ehdokkuudet == Vuosi Palkintogaala Kategoria Tulos Vastaanottajat Lähde 2017 Tube Awards Vuoden pelikanava Roponen 2020 Tube Awards Vuoden pelikanava Roponen == Lähteet == Luokka:Suomalaiset tubettajat Luokka:Elävät henkilöt Luokka:Syntymävuosi puuttuu